***Հավելված N 1*ՀՀ Սյունիքի մարզի Գորիս  
 համայնքի ավագանու   
2025 թ. հունիսի 20-ի թիվ -Ա որոշման**

***ԳՈՐԻՍ ՀԱՄԱՅՆՔԻ ՍԱՆԻՏԱՐԱԿԱՆ ՄԱՔՐՄԱՆ ՍԽԵՄԱ***

Գորիս համայնքի սանիտարական մաքրման սխեման պարունակում է հետևյալ հիմնական տարրերը․ համայնքում առաջացող աղբի ծավալների մոտավոր հաշվարկը, սանիտարական մաքրման ենթակա տարածքները, սանիտարական մաքրման աշխատանքների ծավալները, աղբի հավաքման, պահման, փոխադրման, տեղադրման, տեսակավորման և վնասազերծման ձևերն ու մեթոդները, անհրաժեշտ մեքենա-մեխանիզմներին ներկայացվող պահանջները, սանիտարական մաքրման ենթակա հուշարձանների տեղակայումը:

Գորիս համայնքում սանիտարական մաքրումը ներառում է համայնքի ընդհանուր օգտագործման տարածքների (փողոցների, այգիների, պուրակների, հրապարակների, հուշարձանների, բակերի, մայթերի, անցումների, կամուրջների, սիզամարգերի, և ընդհանուր օգտագործման այլ տարածքների) մաքրումն աղբից, տերևակույտերից, փոշուց, կենդանիների դիակներից, փողոցների երթևեկելի մասերի ջրում-լվացումը, փողոցների, կամուրջների, անցումների և մայթերի՝ ձյունից և սառույցից մաքրումը, համայնքի ընդհանուր օգտագործման համար տեղադրված աղբամանների սպասարկումը։

Սանիտարական մաքրման աշխատանքները, կապված տարվա եղանակների հետ, իրենց բնույթով տարբեր են։ Այն սահմանափակվում է ամառային և ձմեռային մաքրմամբ։

**Ամառային մաքրում․** Այն իր մեջ ընդգրկում է մաքրման ձեռքի աշխատանքի և մեքենայացված մաքրման տեխնոլոգիաները։

Հավաքարարների միջոցով իրականացվող մաքրման ձեռքի աշխատանքի հիմնական նպատակն է սահմանված նորմերին համապատասխան ապահովելու ընդհանուր օգտագործման տարածքների՝ աղբից, տերևակույտերից, փոշուց, կենդանիների դիակներից մաքրումը և փողոցների երթևեկելի մասերի ջրում-լվացումը` միկրոկլիման բարելավելու և օդի աղտոտվածության աստիճանը նվազեցնելու նպատակով։

Հավաքարարները մաքրվող տարածքներից աղբը հավաքում են փողոցներում տեղադրված աղբարկղերում, կամ այդ նպատակի համար հատկացված տեղերում` կույտերով:

Սիզամարգերից մաքրումը կատարվում է ձեռքով մաքրման միջոցով:

Մեքենայացված մաքրման դեպքում հավաքարարը մաքրում է փողոցների և հրապարակների մի մասը` 1 մետր լայնությամբ գոտիով:

Մեքենայացված մաքրման խնդիրն է ապահովել փողոցներից աղբի հեռացումը, փոսերի մաքրումը և փողոցների երթևեկելի մասի լվացումը (ջրումը) հատուկ մեքենայի միջոցով:

**Ձմեռային մաքրում.** Այն իր մեջ ընդգրկում է, փողոցների, մայթերի, հրապարակների ըստ անհրաժեշտության մաքրումը ձյունից, պայքարը՝ մայթերի սառցակալման դեմ, սառցակույտերի մաքրումը և հեռացումը: Բացի ձյունից, ձմեռային մաքրման դեպքում ապահովվում է փողոցների, մայթերի ու հրապարակների մաքրումը (աղբի մաքրումը և հավաքումը) ձնատեղումների միջև ընկած ժամանակաշրջանում:

Սանիտարական մաքրման սխեման հաստատում է համայնքի ավագանին։

**Հ Ա Շ Վ Ա Ր Կ**

**Գորիս համայնքում սանիտարական մաքրման ենթակա ընդհանուր օգտագործման տարածքների և առաջացող աղբի ծավալների**

Գորիս քաղաքի ընդհանուր 443746 քառ.մետր ասֆալտապատ փողոցների, մայթերի և հրապարակների տարածքից մաքրման տակ ընդգրկված է 443746 քառակուսի մետրը, որից ձեռքով մաքրմանը 195110 քառ. մետր, այդ թվում`

ա/ երթևեկելի մաս (փողոց, մայթ հրապարակ) 184410 քառ. մետր

բ/ սիզամարգ` 10700 քառ. մետր

Սանիտարական մաքրումը իրականացվում է ամենօրյա աշխատանքային ռեժիմով՝ շաբաթը 6 օր։ Սանիտարական մաքրման ենթակա տարածքների սանիտարական մաքրումը իրականացվում է համաձայն հավելված N 1․2-ով ներկայացված ժամանակացույցի, իսկ աղբահանությունը՝ համաձայն հավելված N 1․1-ով ներկայացված ժամանակացույցի։

**Ընդհանուր օգտագործման տարածքներից առաջացող աղբի ծավալները կազմում են՝**

ա/ կատարելագործված ծածկույթ ունեցող մայթերի, փողոցների ու հրապարակների մեկ քառ. մետր մակերեսից տարեկան գոյանում է 25կգ ավլվածք,

բ/ սիզամարգերի 1քառ․ մետր մակերեսից տարեկան գոյանում է 10կգ:

Գորիս քաղաքի մաքրվող մակերեսից տարեկան կգոյանա`

ա/ 443746 x 0․025տ = 11093.65 տոննա աղբ,

գ/ 10700 x 0.01տ = 107 տոննա աղբ,

**Ընդամենը` 11200.65 տոննա աղբ:**

Օրական ավլվածքը կկազմի մոտավորապես 31 տոննա աղբ։

***Աղբի հավաքմանը և պահմանը ներկայացվող պահանջները.***

Կենցաղային աղբը հավաքվում և (կամ) պահվում է քաղաքային համայնքի ընդհանուր օգտագործման տարածքների՝ այդ նպատակով հատուկ սահմանված կամ նախատեսված տեղերում և համայնքի կամ օպերատորի տրամադրած տարողություններում՝ աղբամաններում կամ կոնտեյներներում, աղբախցերում՝ սահմանված սանիտարահիգիենիկ կանոնների և նորմերի պահանջների պահպանմամբ:

Ոչ կենցաղային աղբը, ինչպես նաև խոշոր եզրաչափերով աղբը հավաքվում և պահվում է աղբահանության վճար վճարողների ձեռք բերած կամ համայնքի, կամ օպերատորի, կամ սույն կարգով նախատեսված անձանց տրամադրած և դրանց համար նախատեսված աղբամաններում կամ կոնտեյներներում, որոնք տեղադրվում են աղբահանության վճար վճարողների համապատասխան տարածքներում:

Համայնքի կենտրոնական տարածքների՝ փողոցների, այգիների, պուրակների, հրապարակների, մայթերի, կամուրջների, սիզամարգերի և ընդհանուր օգտագործման այլ տարածքների աղբահանությունը /նաև մաքրումը/ իրականացվում է սահմանված գրաֆիկով՝ համաձայն Հավելված N 1․1-ի և N 1․2-ի ։

Աղբի հավաքման աշխատանքներն իրականացվում են տարբեր գործիքների (ավել, ցախավել, գոգաթիակ, [աղբի պարկ](https://hy.wikipedia.org/w/index.php?title=%D4%B1%D5%B2%D5%A2%D5%AB_%D5%BA%D5%A1%D6%80%D5%AF&action=edit&redlink=1) և այլն), տեխնիկական հարմարանքների ([աղբամուղ](https://hy.wikipedia.org/wiki/%D4%B1%D5%B2%D5%BB%D5%A1%D5%B4%D5%B8%D6%82%D5%B2%D5%BB), [վանդակ՝ պլաստիկ թափոնի համար)](https://hy.wikipedia.org/w/index.php?title=%D5%8E%D5%A1%D5%B6%D5%A4%D5%A1%D5%AF_(%D5%AF%D5%A5%D5%B2%D5%BF%D5%A1%D5%BB%D6%80%D5%A5%D6%80%D5%AB_%D5%B4%D5%A1%D6%84%D6%80%D5%B4%D5%A1%D5%B6_%D5%AF%D5%A1%D5%B5%D5%A1%D5%B6%D5%B6%D5%A5%D6%80%D5%B8%D6%82%D5%B4)&action=edit&redlink=1) և տեխնիկական միջոցների ([ջրցան մեքենայի](https://hy.wikipedia.org/w/index.php?title=%D4%B1%D5%BE%D5%AC%D5%B8%D5%B2-%D5%B4%D5%A1%D6%84%D6%80%D5%B8%D5%B2_%D5%B4%D5%A5%D6%84%D5%A5%D5%B6%D5%A1&action=edit&redlink=1),) միջոցով։

***Աղբի փոխադրմանը ներկայացվող պահանջները.***

Աղբի փոխադրումը իրականացվում է՝ նվազագույնի հասցնելով շրջակա միջավայրի աղտոտումը:

Աղբը փոխադրվում է մինչև կոնտեյներների ամբողջությամբ լցվելը:

Աղբն աղբատար մեքենաների միջոցով տեղափոխվում է մոտ 3 կմ հեռավորության վրա գտնվող տիպային աղբավայր։

***Աղբի տեղադրմանը ներկայացվող պահանջները.***

Աղբը տեղադրվում է Գորիս համայնքի աղբավայրում:

Աղբավայրերում աղբի տեղադրումն իրականացվում է աղբավայրերի շահագործման և սանիտարահիգիենիկ կանոնների պահանջների պահպանմամբ:

Արգելվում է աղբի տեղադրումը դրա համար չնախատեսված վայրերում:

***Աղբի տեսակավորման և վնասազերծման ձևերն ու մեթոդները.***

Աղբի տեսակավորման արդյունքում պլաստիկե թափոնները վերամշակվան նպատակով ուղարկվում է քաղաք Աբովյան, իսկ մնացած աղբի վնասազերծումը կատարվում է հողածածկմամբ:

**Գորիս համայնքում սանիտարական մաքրման համար անհրաժեշտ մեքենա-մեխանիզմներին ներկայացվող պահանջները**

Գորիս համայնքում սանիտարական մաքրման ենթակա ընդհանուր օգտագործման տարածքներից առաջացող աղբի տեղափոխումը կատարվում է միայն աղբահանության համար օգտագործվող բեռնատար մեքենաների միջոցով` ձեռքով, իսկ աղբամաններից՝ մեքենայացված բարձման միջոցով:

Փողոցների լվացումը կատարվում է ջրող-լվացող մեքենայի միջոցով։

Փողոցներից ձյան մաքրման աշխատանքները կատարվում են համապատասխան մասնագիտացված մեքենայի կամ դրան փոխարինող մեխանիզմների միջոցով:

**Գորիս համայնքում սանիտարական մաքրման ենթակա հուշարձաններն են՝**

Հուշաղբյուր 2-րդ աշխարամարտում զոհվածնների-Գուսան Աշոտի քաղաքային զբոսայգու տարածքում

Հուշարձան Ակսել Բակունցի – Գր. Նժդեհի փողոց

Հուշարձան Գուսան Աշոտի – Մաշտոցի 5

Հուշարձան 2-րդ աշխարամարտում զոհվածնների – Գր. Տաթևացուփ.

Հուշարձան Ս. Խանզադյանի- Գետափնյա 1

Հուշարձան Խորհրդային իշխանության հաստատման զոհվածներին– Անկախության 64

Հուշարձան Գ. Նժդեհի- Արզումանյան փողոց

Ակսել Բակունցի տուն թանգարան- Մ. Մաշտոցի 41

Հուշարձան Հին Զանգեր- Երևանյան խճ.

Հուշարձան Գորիսի Զանգեր- Արցախյան խճ.

Հուշարձան Գր. Տաթևացու- Անկախության 3

Հուշարձան Եկրաշարժի զոհերի նվիրված-Վ. Մամիկոնյան

Հայրենական մեծ պատերազմի հուշարձան-Ավանգարդ փողոց

Արցախյան ազատամարտի զոհերի հիշատակը հավերժացնող հուշահամալիր-Ավանգարդ փողոց

Զանգեզուրի բարի ծնունդ Գուսան Աշոտի գերեզման-Թոսկապ

Բնակելի քարաբուրգերի համալիր

Սուրբ Հռիփսիմե եկեղեցի – Գորիս գյուղ

Խաչքար Արմենի սար-Խաչերի ձոր թաղի

ՍԲ. Գր. Լուսավորիչ եկեղեցի –Մաշտոցի փ.

Գյուղական բնակավայրերի հուշարձանների, եկեղեցիների և վանքերի տարածքներ։

***Հավելված N 1․1*ՀՀ Սյունիքի մարզի Գորիս  
 համայնքի ավագանու   
2025 թ. հունիսի 20-ի թիվ -Ա որոշման**

**ԺԱՄԱՆԱԿԱՑՈՒՅՑ**

**ԳՈՐԻՍ ՀԱՄԱՅՆՔԻ ՍԱՆԻՏԱՐԱԿԱՆ ՄԱՔՐՄԱՆ ԵՆԹԱԿԱ ՏԱՐԱԾՔՆԵՐԻ (ՓՈՂՈՑՆԵՐԻ) ԱՂԲԱՀԱՆՈՒԹՅԱՆ**

|  |  |  |
| --- | --- | --- |
| Հ/Հ | Մաքրման ենթակա տարածքներ | Աղբահեռացման հաճախականությունը |
| 1․ | Սյունիքի փողոց (35750 քմ) | ամենօրյա |
| 2․ | Անկախության փողոց (21580 քմ) | ամենօրյա |
| 3․ | Մ. Մաշտոցի Փողոց  (22725 քմ) | ամենօրյա |
| 4․ | Վ. Մամիկոնյան փողոց  (24480 քմ) | Շաբաթը 2 անգամ |
| 5․ | Մ. Խորենացի փողոց (18800 քմ) | ամենօրյա |
| 6․ | Ակսել Բակունցի փողոց  (11000 քմ) | Շաբաթը 2 անգամ |
| 7․ | Սաթյան փողոց (9282 քմ) | Շաբաթը 2 անգամ |
| 8․ | Գալստյան փողոց (10010 քմ) | Շաբաթը 2 անգամ |
| 9․ | Թումանյան փողոց  (5134 քմ) | Շաբաթը 2 անգամ |
| 10․ | Յոլյան փողոց (16800 քմ) | Շաբաթը 2 անգամ |
| 11․ | Արտաշեսյանների փողոց  (7390 քմ) | Շաբաթը 2 անգամ |
| 12․ | Քրիստափորի փողոց  (8080 քմ) | Շաբաթը 2 անգամ |
| 13․ | Ավանգարդ փողոց  (17280 քմ) | Շաբաթը 2 անգամ |
| 14․ | Սևյան փողոց  (5100քմ) | Շաբաթը 2 անգամ |
| 15․ | Արզումանյանների փողոց  (5460 քմ) | Շաբաթը 2 անգամ |
| 16․ | Սարգսյան փողոց  (7490 քմ) | Շաբաթը 2 անգամ |
| 17․ | Սարյան փողոց (8400 քմ) | Շաբաթը 2 անգամ |
| 18․ | Առաքելյան փողոց  (6790 քմ) | Շաբաթը 2 անգամ |
| 19․ | Նոր կյանք փողոց (4030 քմ) | Շաբաթը 1 անգամ |
| 20․ | Օրբելյանների փողոց (10667 քմ) | ամենօրյա |
| 21․ | Մակիչի փողոց (2485 քմ) | ամենօրյա |
| 22․ | Կոմիտասի փողոց (11160 քմ) | ամենօրյա |
| 23․ | Գ. Աշոտ փողոց (10730 քմ) | ամենօրյա |
| 24․ | Զ. Անդրանիկի փողոց (7470 քմ) | ամենօրյա |
| 25․ | Գ. Նժդեհի փողոց (14388 քմ) | ամենօրյա |
| 26․ | Արևշատ փողոց (2542 քմ) | Շաբաթը 2 անգամ |
| 27․ | Այգեստան փողոց (5040 քմ) | ամենօրյա |
| 28․ | Արեգունի թաղամաս (6540 քմ) | Շաբաթը 2 անգամ |
| 29․ | Դավիթ Բեկի փողոց (5150 քմ) | ամենօրյա |
| 30․ | Յուրի Բախշյան փողոց(7160 քմ) | ամենօրյա |
| 31․ | Տիգրան Մեծի փողոց(6118 քմ) | Շաբաթը 1 անգամ |
| 32․ | Արցախյան ԽՃ(11240 քմ) | ամենօրյա |
| 33․ | Արշակունիների փողոց(5850 քմ) | Շաբաթը 1 անգամ |
| 34․ | Գր. Տաթևացի փողոց(8925 քմ) | ամենօրյա |
| 35․ | Համո Սահյան փողոց(2637 քմ) | ամենօրյա |
| 36․ | Նարեկացի փողոց(9460 քմ) | ամենօրյա |
| 37․ | Թանգուն ձոր(4300 քմ) | Շաբաթը 2 անգամ |
| 38․ | Կոմերիտմիության փողոց(4690 քմ) | Շաբաթը 3-4 անգամ |
| 39․ | Երևանյան ԽՃ(26980 քմ) | ամենօրյա |
| 40․ | Գետափնյա թաղամ(5430 քմ) | ամենօրյա |
| 41․ | Գորիս գյուղ(10887 քմ) | ամենօրյա |
| 42․ | Ավանգարդ 6-րդ թաղ. (1544 քմ) | ամենօրյա |
| 43․ | Ավանգարդ 5-րդ թաղ. (4712 քմ) | Շաբաթը 2 անգամ |
| 44․ | Սալ-Քար(3690 քմ) | Շաբաթը 4 անգամ |
| 45․ | Վանքի տափ թաղամաս(8370 քմ) | ամենօրյա |

**Գյուղերը՝** Վերիշեն, Ակներ, Քարահունջ, Որոտան, Հարթաշեն, Խնձորեսկ, Ներ. Խնձորեսկ։

Աղբի հավաքման աշխատանքները իրականացվում են <<Գորիս համայնքի կոմունալ ծառայություն>> Համայնքային ոչ առևտրային կազմակերպության կողմից, ներքոհիշյալ

ՄԱԶ մակնիշի կողային բարձման 3 բեռնատար,

ԳԱԶ մակնիշի կողային բարձման բեռնատար,

ԿԱՄԱԶ մակնիշի հետևի բարձման բեռնատար,

ՄԱԶ մակնիշի հետևի բարձման 2 բեռնատար,

ԶԻԼ մակնիշի ինքնաթափ 5 բեռնատար մեքենաների միջոցով։